text: المقادير:
  لزانيا
  بصل مفروم
  ثوم مفروم
  ثلاثة ارباع كيس سبانخ
  علبة ارضي شوكي ماركة ام اف بالزيت او مشروم اذا تبون او تضيفون الاثنين
  كبة برغل امريكانا مطبوخة ومقصصة ممكن تستبدلونها بلحم مفروم
  علبة حمص صغيرة
  علبة كريمة
  علبة بشاميل كي دي دي
  ملح
  فلفل احمر تركي
  جوزة الطيب
  رشة زنجبيل بودرة
  جبن مكسيكي او جبن موزوريلا وتشيدر
  الطريقة
  نحمس البصل والثوم والارضي شوكي تالي نضيف السبانخ والبهارات
  نضيف الحمص و الكريمة وخمطة جبن
  في البايركس نحط شوية من الخلطة ونصف اللزانيا وفوقها ثلث الخلطة وربع كوب بشاميل ونكرر الطبقات ليما ننتهي بطبقة لزانيا وفوقها بشاميل وجبن
  تدخل الفرن بدرجة حرارة ١٨٠ لمدة ٤٥ دقيقة
  وبالعافية
  المقادير:
  ٦ برجر دجاج
  بصلة شرايح
  بطاطه شرايح
  طماطة شرايح
  علبة طماط ماركة hunts بالثوم
  ملح فلفل اسود
  بهاراتكم الي تحبونها انا حطيت ثوم بودرة زنجبيل بودرة بهار تركي مفلفل شوي وشكر لمعادلة حموضة الطماط
  نص كوب ماء حار
  الطريقة:
  نشوح الخضار بالزيت ونحطها بالبايركس
  بنفس الزيت نضيف علبة الطماط ونضيف البهارات والماي الحار والملح والفلفل
  نحط البرجر فوق الخضار بالبايركس ونصب فوقه الصلصة ونغطي البايركس بالقصدير وندخله الفرن بدرجة حرارة ١٨٠ ليما تستوي الخضار . تقريبا ٤٥ دقيقة
  اخر ١٠ دقايق شيلوا القصدير عشان تتكثف الصلصة ويتحمر البرجر من فوق
  قدمتها مع عيش مصري بالشعرية
  لذييذة
  المقادير:
  كيلوين ربيان
  ٤ الى ٥ فصوص ثوم مفروم
  ٣ ملاعق كبيرة عسل
  عصير ثلاث ليمونات
  ملح وفلفل اسود
  فلفل بارد اخضر او احمر شرايح
  جزرة مبشورة
  بصلة شرايح
  الطريقة:
  نضيف زيت في المقلة و الربيان والثوم والليمون والعسل وملح وفلفل اسود ليما ينشف ماي الربيان
  في مقلة ثانية نحمس البصل والفلفل والجزر ونرشهم بالملح
  نرد الربيان بعد ما تستوي الخضار ونخلط عدل ويقدم
  حشيت تورتيا فيه وتقدرون تقدمونه مع عيش اذا تبون
  بالعافية
  المقادير:
  بصلة صغيرة مفرومة
  فصين ثوم مفروم
  كوب ونص تقريبا لحم مفروم
  كوبين خضار مشكلة مثلجة
  بطاطه مفيوحة
  ربع كوب كريمة
  ربع كوب ماء حار
  بهارات الي تبونها انا حطيت رشة من بهار حمسات وكاري وزنجبيل وهيل ودارسين وملح وفلفل اسود
  ٣ بيضات
  ربع كوب كريمة
  ملح ورشة هيل وفلفل اسود
  جبن موزريلا وتشيدر
  الطريقة:
  نحمس البصل والثوم واللحم المفروم والخضار ونضيف البهارات
  نضيف الكريمة والماي ونغطي المقلة او الجدر ونقصر على النار
  في هذا الوقت نخلط بيضتين الى ثلاث بيضات مع ربع كوب كريمة وملح وهيل وفلفل اسود
  نكون صافين بقاع البايركس بيسكيت او توست او صمون محمص نوعا ما
  نصب فوقه الحمسة تالي خلطة البيض تالي رشة جبن موزوريلا وتشيدر ونغطيه بالقصدير وندخلها الفرن لمدة ٢٠ دقيقة
  وبالعافية
  المقادير:
  ٤ صدور دجاج
  ١ونص كوب بقسماط اسمر
  نص كوب طحين
  كوب جبن بارميزان مبشور
  جبن موزوريلا
  نص م ص ثوم بودرة
  ١ م ص ريحان مجفف
  ١ م ص اوريغانو
  نص م ص بابريكا
  رشة ملح وفلفل اسود
  صلصة معكرونيا او بيتزا جاهزة
  بيضتين
  الطريقة:
  سخنوا الفرن بدرجة حرارة ١٨٠
  قصوا صدور الدجاج من النص من ناحية العرض بحيث يصير عندنا ٨ قطع دجاج
  غطسوهم بالطحين تالي البيض تالي خليط البقسماط الي اهوا عبارة عن التالي:
  البقسماط+البهارات+نص كوب بارميزان+ملح وفلفل اسود)
  حطوا شوية زيت زيتون وحمشوا الدياي من الصوبين على نار هادية الى متوسطة
  ييبوا بايركس حطوا فيه نص الصلصة تالي حطوا شوية من الدجاج تالي جبن النوعين وباجي الدجاج وباجي الصلصة والجبن وتدخل الفرن لمدة نص ساعة.
  ملاحظة: لا تكثرون ملح لان جبن البارميزان مالح
  يقدم مع باستا
  المقادير :
  كوب طحين خليط المعجنات واللقيمات من المطاحن
  بيضة
  رشة ملح
  م ص سكر
  نص م ص فانيليا
  حليب ليما يوصل لكثافة عجينة الكريب تقريبا
  قيمر كي دي دي صغير
  ربع كوب زيت
  الطريقة
  نخلطهم عدل ونسويهم على شكل قروص ضعيفة مثل الكريب كما هو موضح في الفيديو
  وتحشونه باللي تحبون انا احبه مع شكر بودرة
  الطريقة:
  بصلة مفرومة
  2 فص ثوم مفروم
  مشروم شيتاكي او اي نوع تبونه
  فلفل اخضر مفروم
  جزر مبشور
  ربع م ص كاري
  نص م ص ثوم بودرة
  1 م ص ريحان مجفف
  1 م ص ملح
  فلفل اسود
  نص م ص بابريكا
  نص م ص بهار ماجي
  500 جرام صدور دجاج مقصص شرائح رفيعة
  سكويرز لوزين اسمر او اي نوع توست تبونه
  علبة كريمة
  جبن موزوريلا وتشيدر
  الطريقة:
  نحمس البصل والثوم تالي نضيف الفلفل الاخضر والجزر والمشروم
  بعدين نضيف الدجاج والبهارات والملح والفلفل اسود
  لما يستوي كل شي نرش شوية كريمة
  في البايركس نصف التوست تالي الدجاج وبعدين التوست
  نحط كريمة بعدين جبن التشيدر والموزوريلا
  ندخل البايركس الفرن بدرجة حرارة 180 لمدة نص ساعة